**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE PONUDE**

**za angažovanje individualnih konsultanata - pružanje podrške gradovima Niš i Leskovac u usklađivanju lokalne sa nacionalnom politikom zapošljavanja u skladu sa Zakonom o planskom sistemu Republike Srbije: Ex-post analiza lokalnih akcionih planova zapošljavanja i izrada novih lokalnih akcionih planova zapošljavanja**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1.januara 2020 do 31.decembra 2021, i ima nameru da deo sredstava usmeri na finansiranje ove aktivnosti.

**Ciljevi angažovanja**

Od angažovanih konsultanata se očekuje da pruže podršku gradskim opštinama u Nišu i Leskovcu i sprovedu

*ex-post* analizu efekata lokalnih akcionih planova zapošljavanja (u daljem tekstu LAPZ) i pruže pomoć pri izradi novih lokalnih akcionih planova zapošljavanja, u skladu sa Zakonom o planskom sistemu i Uredbom o metodologiji upravljanja javnim politikama, analizi efekata javnih politika i propisa i sadržaju pojedinačnih dokumenata javnih politika („Sl. glasnik RS“, br. 8/19).

### Kontekst zadataka

Narodna skupština Republike Srbije je u 2018. godini usvojila Zakon o planskom sistemu Republike Srbije („Sl. glasnik RS“, 30/18), kojim se uređuje planski sistem Republike Srbije, upravljanje sistemom javnih politika, kao i vrsta i sadržaj planskih dokumenata. Stoga je neophodno da dokumenti javne politike u oblasti zapošljavanja budu usklađeni sa ovim zakonom. Prema Zakonu o planskom sistemu, dokumenti javne politike izrađuju se u skladu s rezultatima *ex-ante* i *ex-post* analize efekata važećih dokumenata i propisa javne politike u toj oblasti. U 2020. godini, u okviru programa E2E, SIPRU je pružio podršku izradi ex-post analize efekata Nacionalne strategije zapošljavanja za period 2011-2020. godine, kao i razvoju ex ante analize trenutno važeće Strategije zapošljavanja za period 2021-2026. Takođe, u 2019. godini, uz podršku SIPRU i programa E2E sprovedene su ex-post analiza efekata Nacionalnog akcionog plana zapošljavanja (NAPZ) za 2017. godinu i NAPZ za 2018. godinu i ex-ante analiza efekata NAPZ za 2020. godinu u okviru izrade NAPZ za 2020. godinu.

Imajući u obzir navedeno, zadaci definisani u okviru ToR-ova predstavljaju doprinos usklađivanju procesa planiranja politike zapošljavanja na lokalnom nivou sa Zakonom o planskom sistemu, te nadalje stoje u funkciji unapređenja i bolje povezanosti lokalne politike zapošljavanja sa relevantnim dokumentima iz ove oblasti na nacionalnom nivou.

### Projektni zadatak i opis posla

**Pozicija: Lokalni ekspert za zapošljavanje (dve pozicije)**

Deo I

* Razvoj plana rada i metodologije za izradu ex-post analize LAPZ-ova, u saradnji sa nacionalnim ekspertom za zapošljavanje;
* Bliska saradnja sa nacionalnim ekspertom za zapošljavanje u cilju efektnog doprinosa procesu izrade ex-post analize efekata lokalnih akcionih planova za gradske opštine u Nišu i Leskovcu;
* Pružanje pregleda situacije na tržištu rada u Nišu/Leskovcu u periodu 2017-2020(demografski trendovi, socioekonomska situacija, ključni trendovi na tržištu rada, ranjive grupe itd.), koristeći zvanične izvore podataka iz Nacionalne službe za zapošljavanje, Ankete o radnoj snazi i ostale;
* Sprovođenje procene ostvarenosti strateških ciljeva, očekivanih rezultata i definisanih mera sadržanih u prethodno implementiranim lokalnim akcionim planovima za zapošljavanje. Proces treba da osigura zastupljenost ključnih kriterijuma evaluacije kao što su relevantnost, efektivnost, efikasnost i održivost;
* Organizacija i sprovođenje konsultativnog procesa na temu ex-post analize (SIPRU, MRZBSP i gradske opštine) i prezentacija ključnih nalaza u saradnji sa nacionalnim ekspertom za zapošljavanje;
* Izrada nacrta ex-post analize efekata lokalnih akcionih planova zapošljavanja (LAPZ) u gradskim opštinama u Nišu i Leskovcu, u saradnji sa nacionalnim ekspertom za zapošljavanje;
* Na osnovu ex-post analize, finalizacija seta preporuka, predloga i sugestija u pogledu unapređenja LAPZ-ova, u saradnji sa nacionalnim ekpertom za zapošljavanje;
* Saradnja i konsultovanje sa relevantnim akterima na lokalnom nivou (lokalna samouprava, socijalni partneri, organizacije civilnog društva i ostali), sa ciljem prikupljanja neophodnih podataka, potrebnih informacija i sprovođenja intervjua sa lokalnim akterima.

Deo II

* U bliskoj saradnji sa nacionalnim ekspertom za zapošljavanje, izrada nacrta i finalne verzije novih lokalnih akcionih planova za zapošljavanje za gradske opštine u Nišu i Leskovcu;
* Organizacija i sprovođenje konsultativnog procesa na temu novih LAPZ-ova, uz blisku saradnju sa nacionalnim ekspertom za zapošljavanje;
* Prezentacija novih LAPZ-ova gradskim opštinama u Nišu i Leskovcu, uz saradnji sa nacionalnim ekspertom za zapošljavanje.

Potreba za sprovođenjem zadataka navedenih u sekciji Deo II biće predmet procene od strane SIPRU, nakon kompletiranja aktivnosti sadržanih u okviru sekcije Deo I.

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021 godine. Očekivani period angažovanja konsultanata koji ispune kriterijume je od juna 2021. godine do 31. decembra 2021. godine.

**Zainteresovani konsultanti treba da ispunjavaju sledeće uslove:**

**Lokalni ekspert za zapošljavanje (dve pozicije)**

* Univerzitetska diploma iz društvenih nauka;
* Najmanje deset godina radnog iskustva u relevantnoj oblasti (društvene nauke);
* Najmanje pet godina radnog iskustva u sprovođenju analiza procene uticaja u oblastima zapošljavanja, socijalne uključenosti i / ili smanjenja siromaštva;
* Dobro razumevanje politike zapošljavanja u Republici Srbiji, njenog institucionalnog i zakonskog okvira;
* Odlično razumevanje socio-ekonomskih prilika u Nišu i Leskovcu i razumevanje politike zapošljavanja na lokalnom nivou (institucionalni i zakonski okvir);
* Iskustvo u saradnji sa nacionalnim i međunarodnim partnerima (civilno društvo, javna uprava, socijalni partneri, lokalne organizacije itd.);
* Odlično znanje engleskog jezika;
* Odlične veštine prikupljanja i obrade podataka;
* Odlične analitičke veštine, pisanje i izveštavanje.

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Napomena: Ukoliko konsultant/kinja ima status državnog službenika/ce ili javnog službenika/ce prema relevantnoj zakonskoj regulativi, konsultant/kinja je dužan/a da obezbedi pisanu saglasnost poslodavca o dodatnom angažovanju i nepostojanju sukoba interesa.

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 28.06.2021. do 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail: boban.gledovic@gov.rs